Document ID: 32007D0084

KOMISIJAS LĒMUMS
(2007. gada 2. februāris),
ar ko apstiprina 2007. gada tehnisko rīcības plānu lauksaimniecības statistikas uzlabošanai
(izziņots ar dokumenta numuru K(2006) 7081)
(2007/84/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 25. jūnija Lēmumu 96/411/EK par Kopienas lauksaimniecības statistikas uzlabošanu (1), jo īpaši tā 4. panta 1. punktu un 6. panta 2. punktu,
tā kā:
(1)
Saskaņā ar Lēmumu 96/411/EK Komisija katru gadu izveido tehnisko rīcības plānu lauksaimniecības statistikai.
(2)
Saskaņā ar Lēmumu 96/411/EK Kopiena dod ieguldījumu to izmaksu segšanā, kas dalībvalstīm radušās, pielāgojot savas lauksaimniecības statistikas sistēmas, vai sagatavošanas darbu izmaksās, kas saistītas ar jaunām vai augošām vajadzībām, kas ietilpst tehniskajā rīcības plānā.
(3)
Ir jāuzlabo un jāpaplašina statistiskā informācija par lauku saimniecību attīstību, lai īstenotu ar to saistītās Kopienas politikas jomas. Tā ir ikgadējā rīcības plāna galvenā joma.
(4)
Šajā lēmumā paredzētie pasākumi ir saskaņā ar Lauksaimniecības statistikas pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Pielikumā iekļautais 2007. gada tehniskās rīcības plāns lauksaimniecības statistikas uzlabošanai (TAPAS 2007) tiek apstiprināts ar nosacījumu, ka būs piešķirtas budžeta apropriācijas un 2007. gada budžetu pieņems bez grozījumiem.
2. pants
Šis lēmums ir adresēts dalībvalstīm.
Briselē, 2007. gada 2. februārī

Labels: 4
15
19
6